b'\n_START_ARTICLE_\nTetraciclin\xc4\x83 (clas\xc4\x83)\n_START_PARAGRAPH_\nTetraciclinele sunt antibiotice tetraciclice cu spectru larg de activitate , care prezint\xc4\x83 o structur\xc4\x83 de baz\xc4\x83 comun\xc4\x83 \xc8\x99i care pot fi naturale (izolate din culturi de Streptomyces) sau semisintetice (ob\xc8\x9binute din cele naturale prin modific\xc4\x83ri structurale). Structura tetraciclic\xc4\x83 este derivat\xc4\x83 de la naftacen-carboxamid\xc4\x83, iar cele 4 cicluri sunt denumire A, B, C \xc8\x99i D. Pe acestea sunt grefate anumite grupe func\xc8\x9bionale.\n_START_SECTION_\nFarmacologie\n_START_PARAGRAPH_\nAbsorb\xc8\x9bia oral\xc4\x83 este bun\xc4\x83, fiind influen\xc8\x9bat\xc4\x83 de alimente, sau de anumi\xc8\x9bi ioni metalici (Ca\xe2\x81\xba\xe2\x81\xba, Fe\xe2\x81\xba\xe2\x81\xba, Al\xe2\x81\xba\xe2\x81\xba\xe2\x81\xba) datorit\xc4\x83 form\xc4\x83rii cu ace\xc8\x99ti ioni a unor combina\xc8\x9bii complexe, care apoi sunt greu absorbabile. La nivel rectal absorb\xc8\x9bie este redus\xc4\x83, put\xc3\xa2nd chiar ap\xc4\x83rea efecte adverse. Nu se aplic\xc4\x83 pe seroase, mucoas\xc4\x83 nazal\xc4\x83.\n_START_SECTION_\nFarmacocinetica\n_START_PARAGRAPH_\nProfilul tetraciclinelor difer\xc4\x83 \xc3\xaentre cele 2 genera\xc8\x9bii:_NEWLINE_Tetraciclinele de prima genera\xc8\x9bie au un timp de injum\xc4\x83t\xc4\x83\xc8\x9bire scurt, absorb\xc8\x9bie de circa 80% la nivelul stomacului, duodenului. Absorb\xc8\x9bia este influen\xc8\x9bat\xc4\x83 de alimente, de prezen\xc8\x9ba cationilor divalen\xc8\x9bi (Ca\xe2\x81\xba\xe2\x81\xba, Fe \xe2\x81\xba\xe2\x81\xba)sau trivalen\xc8\x9bi (Al \xe2\x81\xba\xe2\x81\xba\xe2\x81\xba)._NEWLINE_Din contr\xc4\x83, tetraciclinele din a doua genera\xc8\x9bie un timp de \xc3\xaenjum\xc4\x83t\xc4\x83\xc8\x9bire mult mai mare (20 ore \xc3\xaen cazul doxiciclinei),o biodisponibilitate mult mai bun\xc4\x83, (minociclina difuzeaz\xc4\x83 foarte bine \xc3\xaen LCR).Datorit\xc4\x83 liposolubilit\xc4\x83\xc8\x9bii crescute realizeaz\xc4\x83 concentra\xc8\x9bii mari \xc3\xaen pl\xc4\x83m\xc3\xa2ni, saliv\xc4\x83, bil\xc4\x83, organe genitale.\n_START_SECTION_\nToxicologie\n_START_PARAGRAPH_\nToxicitatea tetraciclinelor este relativ redus\xc4\x83. \xc3\x8ens\xc4\x83 \xc3\xaen cazul administr\xc4\x83rii pe perioade \xc3\xaendelungate pot ap\xc4\x83rea efecte digestive (anorexie, grea\xc8\x9b\xc4\x83, vom\xc4\x83)._NEWLINE_La nivel hepatic determin\xc4\x83 efecte toxice cu evolu\xc8\x9bie mortal\xc4\x83 (nu se administreaz\xc4\x83 la bolnavii cu insuficien\xc8\x9b\xc4\x83 hepatic\xc4\x83). La nivel renal determin\xc4\x83 afectarea toxic\xc4\x83._NEWLINE_Se acumuleaz\xc4\x83 \xc3\xaen oase \xc8\x99i din\xc8\x9bi, determin\xc3\xa2nd astfel afectarea smal\xc8\x9bului dentar, a pigmenta\xc8\x9biei dentare (nu se administreaz\xc4\x83 la gravide \xc3\xaen a 2-a jum\xc4\x83tate a sarcinii, la copii sugari \xc8\x99i mai mici de 8 ani). La nivel SNC produc (mai ales minociclina) a\xc8\x99a numitul sindrom \xe2\x80\x9ePseudotumor cerebri\xe2\x80\x9d (sindrom fals de hipertensiune cranian\xc4\x83)'